《偈六十三首》
宋代·释道宁

是法住法位，世间相常住。
南山叆叇生云，北山滂沱下雨。
通身是口，阿师比拟，
徒夸唇觜，把定放行。
目前火急便还家，莫认殊乡为故里。
官不容鍼，私通车马。
幸对人天，何妨诘问。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。